เท็ด ดีบีอาซี จูเนียร์

ทีโอเดอร์ มาร์วิน ดิบิอาซี จูเนียร์ (Theodore Marvin DiBiase, Jr.) เกิด 8 พฤศจิกายน ค.ศ. 1982 อดีตนักมวยปล้ำอาชีพและนักแสดงาวอเมริกัน เป็นนักมวยปล้ำรุ่นที่ 3 ของตระกูล ลูกชายของตำนาน เดอะ มิลเลียน ดอลลาห์ แมน เท็ด ดีบีอาซี หลานปู่ของ "ดิ ไอรอน" ไมค์ ดีบีอาซี เป็นน้องชายของไมค์ ดีบีอาซี จูเนียร์ และเป็นพี่ชายของเบรตต์ ดีบีอาซี ซึ่งเหล่านี้ต่างเป็นนักมวยปล้ำอาชีพทั้งสิ้น
ประวัติ.
เท็ดเปิดตัว WWE ครั้งแรกในรอว์วันที่ 26 พฤษภาคม 2008 โดยทำท่าว่าจะมาท้าชิงแชมป์โลกแท็กทีมจากโคดี โรดส์และฮาร์ดคอร์ ฮอลลี‎ ในไนท์ออฟแชมเปียนส์ (2008)กับคู่แท็กทีมปริศนา จนวันนั้นมาถึงเขาก็เปิดตัวมาคนเดียวโดยบอกว่าคู่แทกทีมยังไม่มา และแมตช์ก็เริ่มขึ้น แต่โคดีก็เปิดเผยว่าเขาคือคู่ทีมคนใหม่ของเท็ดโดยการหักหลังฮอลลีเป็นแท็กทีมคู่ใหม่นามไพรซ์เลสส (Priceless)
ในปลายปี 2008 เท็ดและโคดีเสียแชมป์ให้กับซีเอ็ม พังก์และโคฟี คิงส์ตัน ในรอว์สัปดาห์ต่อมาได้ไปรบกวนการปล้ำของแรนดี ออร์ตันและซีเอ็ม พังก์ จึงโดนออร์ตันเตะเข้าที่ศีรษะและต้องพักปล้ำไปในบทโทรทัศน์ แต่อันที่จริงเขาต้องไปถ่ายภาพยนตร์เรื่อง เดอะ มารีน 2
เท็ดได้กลับมาในรอว์ วันที่ 12 มกราคม 2009 โดยทำทีว่าจะรุมออร์ตัน ที่มาทำร้ายเขาร่วมกับมานูและซิม สนูกกา สุดท้ายเขาก็ได้หักหลังมานูและซิม ไปเข้าร่วมทีมเดอะเลกาซีของออร์ตันกับโคดี ในไนท์ออฟแชมเปียนส์ (2009) เท็ดกับโคดีได้ชิงแชมป์แท็กทีมยูนิฟายด์กับทีมเจริ-โชว์ (บิ๊กโชว์และคริส เจริโค) แต่ก็ไม่สามารถคว้าแชมป์ได้
หลังจากร่วมกลุ่มกับแรนดี ออร์ตันมา 1 ปี เท็ดรู้สึกอยากจะเจริญก้าวหน้าในฐานะนักมวยปล้ำเดี่ยวบ้างซึ่งเขาเอาชนะมาร์ก เฮนรีแล้วเข้ารอบไปชิงแชมป์ WWE ในอิลิมิเนชั่น แชมเบอร์ (2010)แต่ไม่สำเร็จ หลังจากนั้นเขากับโคดีก็เปิดศึกกับออร์ตัน เรื่อยมาจนถึงเรสเซิลเมเนีย ครั้งที่ 26 เป็นแมตช์ 3 เส้าระหว่าสมาชิกเดอะเลกาซี ครั้งนั้นทำให้เขากับโคดีแตกคอกันและเป็นการยุติบทบาทของเลกาซี หลังจากร่วมกลุ่มกันมานานถึง 18 เดือน
เท็ดได้ย้ายไปอยู่สแมคดาวน์จากผลดราฟท์ 25 เมษายน 2011 ในสแมคดาวน์ได้เจอกับอดีตคู่แท็กทีมอย่างโคดี โรดส์แต่ก็แพ้ ในสแมคดาวน์ต่อมาเขาได้เปิดตัวพร้อมโคดี และถูกโคดีสั่งให้เอาถุงกระดาษมาครอบหัวตัวเอง จากนั้นก็ได้เปิดศึกท้าชิงแชมป์อินเตอร์คอนติเนนทัลกับโคดีในไนท์ออฟแชมเปียนส์ (2011) แต่ก็ไม่สามารถคว้าแชมป์มาได้ ก่อนเริ่มรายการไนท์ออฟแชมเปียนส์ (2012) เขาได้กลับมาเข้าร่วมปล้ำแบทเทิลรอยัลหาผู้ท้าชิงแชมป์ยูเอสอันดับ 1 แต่ก็ไม่ชนะ
วันที่ 26 สิงหาคม 2013 เขาได้ประกาศด้วยการถ่ายวิดีโอส่วนตัวแล้วอัพลงยูทูปและทวิตเตอร์ของเขา ว่าเขาตัดสินใจที่จะไม่ต่อสัญญากับทาง WWE แล้ว โดยบอกว่านี่เป็นการตัดสินใจของตัวเขาเอง และมันเป็นสิ่งที่ดีที่สุดสำหรับตัวเขาและครอบครัวในตอนนี้ เขาอยากจะใช้เวลาเลี้ยงดูลูกด้วยการเป็นพ่อที่ดี และอยากหาโอกาสทำงานอื่นๆ เท็ดบอกว่า ตลอดระยะเวลาที่ผ่านมาเขาได้มีประสบการชีวิตที่น่าอัศจรรย์กับทาง WWE พร้อมบอกด้วยว่าเขาจะคิดถึง WWE และคิดถึงแฟนๆเสมอ อย่างไรก็ดี เขาบอกว่าไม่ใช่ว่าเขาจะออกจากสมาคมไปแล้ว และจะไม่กลับมาอีกเลย หากแต่นี่คือสิ่งที่ตัวเขาต้องการ ณ เวลานี้ โดยเขาเลือกที่จะไปหางานหรือทำสิ่งอื่นๆ นอกวงการด้วยตัวของเขาเอง สัญญาของเขาได้หมดลงวันที่ 1 กันยายน 2013
ในเดือนเมษายน 2023 เขาถูกตำรวจรัฐมิสซิสซิปปีจับกุมตัว หลังตกเป็นหนึ่งในผู้ต้องหาในขบวนการทุจริตเงินหลวง โดยเขาร่วมมือกับ John Davis ซึ่งเป็น ผอ.ศูนย์ดูแลเงินสวัสดิการสำหรับผู้มีรายได้น้อยของรัฐมิสซิสซิปปี Davis ได้นำเอาเงินหลวงจำนวนหลายล้านดอลลาร์ไปทำสัญญาว่าจ้างบริษัท Priceless Ventures LLC ของเขาให้ทำโครงการช่วยเหลือผู้มีรายได้น้อยในรัฐ แต่เขาไม่เคยดำเนินงานตามสัญญาแต่อย่างใด แถมยังเอาเงินหลวงส่วนนั้นไปซื้อยานพาหนะและเรือส่วนตัว รวมถึงนำไปดาวน์บ้านและใช้จ่ายด้านอื่นๆ ด้วย
หากถูกตัดสินว่ามีความผิดจริง เขาอาจติดคุกถึง 5 ปี จากข้อหาทุจริต, 20 ปี ต่อทุกๆ กระทงในข้อหาฉ้อโกง, และอีก 10 ปีในข้อหายักยอกทรัพย์ รวมๆ แล้วอาจติดคุกหลายสิบปี
ผลงานภาพยนตร์.
ในปลายปี 2008 ดิบิอาซีได้ไปแสดง ภาพยนตร์ "เดอะ มารีน 2" ภาพยนตร์ภาคต่อของ WWE Studios โดยเขารับบท โจ ลินวูด นาวิกโยธินสหรัฐที่มาพักร้อนกับภรรยาในประเทศไทย แต่ภรรยาของเขาถูกผู้ก่อการร้ายจับเป็นตัวประกันพร้อมกับแขกในโรงแรม เขาจึงต้องบุกเข้าไปช่วยเหลือทุกคน